Klaus Iohannis rămâne fără vila de lux din Aviatorilor 86
Președintele Klaus Iohannis nu va mai primi vila de lux din Aviatorilor 86 după încheierea mandatului la Cotroceni, scrie G4Media.ro, citând surse surse guvernamentale. Vila, care urmează să fie consolidată și modernizată cu un buget alocat de 9 milioane de euro din banii RA-APPS, a fost în centrul unui scandal după ce Recorder a dezvăluit că urma să-i fie repartizată lui Klaus Iohannis și soției sale.